钦定古今图书集成/理学汇编/文学典/第104卷 > 程诰
## 钦定古今图书集成/理学汇编/文学典/第104卷 > 程诰

按《列朝诗集》：诰字自邑，歙县人，居于泭溪，自号泭溪
山人。杖策游华山，从李献吉游，酬和于繁、吹两台之
问。黄勉之诸人北学于空同者，皆以自邑为介，然其
诗殊有风调。

按《歙县志》：“程诰，字自邑。幼负奇气，好读古书，肆力诗
文，遍游海内名山，过大梁谒李献吉，献吉一见如旧
识。晚归，与所善郑元抚辈结社天都峰下，吟咏自适。
所著《霞城集》二十四卷。”